Ψήφισμα της Επιτροπής των Περιφερειών σχετικά με το «Ευρωπαϊκό Έτος Τοπικής και Περιφερειακής Δημοκρατίας»

(97/C 42/06)

Η ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ,

έχοντας υπόψη την απόφαση που ελήφθη στις 21 Σεπτεμβρίου 1995, για την κατάρτιση ψηφίσματος σχετικά με το «Ευρωπαϊκό Έτος Τοπικής και Περιφερειακής Δημοκρατίας» και την ανάθεση της προετοιμασίας των σχετικών εργασιών στην επιτροπή 7 7

έχοντας υπόψη το σχέδιο ψηφίσματος που υποβλήθηκε από την επιτροπή 7 κατά τη σύνοδο ολομέλειας της 6ης Σεπτεμβρίου 1996, εισηγητές του οποίου ήταν η κ. Irma Peiponen και ο κ. Eurig Wyn 7

έχοντας υπόψη την υιοθέτηση από την επιτροπή 7 του εγγράφου εργασίας, στις 6 Σεπτεμβρίου 1996, στο οποίο παρουσιάζονται τα κυριότερα σημεία του παρόντος ψηφίσματος 7

έχοντας υπόψη τη Συνθήκη περί ιδρύσεως της Ευρωπαϊκής Ένωσης και ιδιαίτερα το άρθρο Α, το οποίο θέτει ως στόχο τη δημιουργία μιας όλο και πιο ισχυρής Ένωσης, στην οποία οι αποφάσεις λαμβάνονται όσον το δυνατόν πλησιέστερα στους πολίτες, και το άρθρο 3 Β της Συνθήκης περί ιδρύσεως της Ευρωπαϊκής Κοινότητας το οποίο αναφέρεται στην αρχή της επικουρικότητας και τα άρθρα 198 Α και Γ που αφορούν τη σύσταση της Επιτροπής των Περιφερειών και τα οποία όλα αποδίδουν μεγάλη σημασία στη συνεργασία, υπό μορφή εταιρικής σχέσης, των οργανισμών περιφερειακής διοίκησης και τοπικής αυτοδιοίκησης 7

εκτιμά ότι η έννοια της δημοκρατικής διακυβέρνησης, αποτελεί κύριο μέλημα της Ευρωπαϊκής Ένωσης 7

εκτιμά ότι αποτελεί επείγουσα ανάγκη να βελτιωθούν οι δημοκρατικές διαδικασίες της Κοινότητας 7

εκτιμά ότι είναι εμφανής η αίσθηση αποξένωσης των πολιτών από τα θεσμικά όργανα της Ευρώπης 7

εκτιμά ότι οι αιρετοί οργανισμοί περιφερειακής διοίκησης και τοπικής αυτοδιοίκησης μπορούν να διαδραματίσουν σημαντικό συμπληρωματικό ρόλο, σε σχέση με αυτόν που διαδραματίζουν το Ευρωπαϊκό Κοινοβούλιο και τα κράτη μέλη, ως προς την αύξηση του βαθμού συνειδητοποίησης και την ενίσχυση της δημοκρατικής νομιμότητας των δραστηριοτήτων της Ένωσης 7

εκτιμά ότι θα πρέπει να αναγνωρισθεί πλήρως η ανάγκη υποστήριξης της έννοιας και λειτουργίας της δημοκρατίας σε περιφερειακό και τοπικό επίπεδο, μεταξύ των πολιτών της Ευρωπαϊκής Ένωσης 7

εκτιμά ότι πρέπει να ενταθούν οι προσπάθειες του Συμβουλίου της Ευρώπης για την ανάπτυξη και την ενίσχυση της τοπικής και περιφερειακής δημοκρατίας στην Ευρώπη 7

εκτιμά ότι πρέπει να ληφθεί υπόψη ο Ευρωπαϊκός Χάρτης Αρχών Τοπικής Αυτοδιοίκησης του Συμβουλίου της Ευρώπης 7

εκτιμά ότι η συνεργασία σε τοπικό επίπεδο επηρεάζει σημαντικά τις σχέσεις των εθνών και τη διάδοση των δημοκρατικών ιδεών 7

και καλεί την Ευρωπαϊκή Επιτροπή να υποβάλει πρόταση απόφασης προς το Συμβούλιο των Υπουργών, για την υλοποίηση του εν λόγω ψηφίσματος 7 υιοθέτησε ομόφωνα κατά την 15η σύνοδο ολομέλειας (συνεδρίαση της 13ης Νοεμβρίου 1996), το ακόλουθο ψήφισμα.

Προκειμένου:

- να ευαισθητοποιηθούν περισσότερο οι ευρωπαίοι πολίτες σχετικά με τη σπουδαιότητα της τοπικής και περιφερειακής δημοκρατίας, ως ακρογωνιαίου λίθου της ένωσης και να ενθαρρυνθεί η συμμετοχή τους σε αυτή 7

- να αναπτυχθεί η τοπική και περιφερειακή δημοκρατία, παραδείγματος χάρη, μέσω της διασφάλισης της πρόσβασης σε αυτή των ατόμων και των ομάδων που δεν είχαν τη δυνατότητα να συμμετάσχουν επαρκώς, ιδιαίτερα των νέων, των μεταναστών και των γυναικών 7

- να ενημερωθούν περισσότερο οι νέοι σχετικά με τους οργανισμούς περιφερειακής διοίκησης και τοπικής αυτοδιοίκησης 7

- να υποστηριχθεί η συνεργασία μεταξύ των οργανισμών περιφερειακής διοίκησης και τοπικής αυτοδιοίκησης και των θεσμικών οργάνων της Ευρώπης 7

- να καταδειχθεί η δέσμευση των αιρετών περιφερειακών και τοπικών αρχών για τη δημιουργία μίας δημοκρατικής, αποκεντρωμένης και ανοικτής Ένωσης 7

- να καταδειχθεί ο ρόλος που διαδραματίζει η συνεργασία σε τοπικό επίπεδο για τη δημιουργία της «Ευρώπης των πολιτών»,

Να ανακηρυχθεί, το 1998, ως Ευρωπαϊκό Έτος Τοπικής και Περιφερειακής Δημοκρατίας και να καταρτισθεί πρόγραμμα δράσεων που θα αναληφθούν σε επίπεδο Ευρωπαϊκής Ένωσης, κατά τη διάρκεια του εν λόγω έτους.

Βρυξέλλες, 13 Νοεμβρίου 1996.

Ο Πρόεδρος της Επιτροπής των Περιφερειών

Pasqual MARAGALL i MIRA